CELEX: 32022D0460
Language: lt
Date: 2022-03-04 00:00:00
Title: Komisijos įgyvendinimo sprendimas (ES) 2022/460 2022 m. kovo 4 d. kuriuo iš dalies keičiamas Įgyvendinimo sprendimas (ES) 2021/788, kuriuo nustatomos tam tikrų rūšių gyvūnų užsikrėtimo SARS-CoV-2 infekcija atvejų stebėsenos ir pranešimo apie juos taisyklės (pranešta dokumentu Nr. C(2022) 1270) (Tekstas svarbus EEE)

2022 3 22   
               
               
                  LT
               
               
                  Europos Sąjungos oficialusis leidinys
               
               
                  L 93/191
               
            
         KOMISIJOS ĮGYVENDINIMO SPRENDIMAS (ES) 2022/460
         2022 m. kovo 4 d.
         kuriuo iš dalies keičiamas Įgyvendinimo sprendimas (ES) 2021/788, kuriuo nustatomos tam tikrų rūšių gyvūnų užsikrėtimo SARS-CoV-2 infekcija atvejų stebėsenos ir pranešimo apie juos taisyklės
         
            
               (pranešta dokumentu Nr. C(2022) 1270)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. lapkričio 17 d. Europos Parlamento ir Tarybos direktyvą 2003/99/EB dėl zoonozių ir zoonozių sukėlėjų monitoringo, iš dalies pakeičiančią Tarybos sprendimą 90/424/EEB ir panaikinančią Tarybos direktyvą 92/117/EEB (1), ypač į jos 4 straipsnio 5 dalį, 9 straipsnio 1 dalį ir 11 straipsnio trečią pastraipą,
         kadangi:
         
                     (1)
                  
                  
                     nuo 2020 m. pranešta apie audinių užkrėtimo SARS-CoV-2 viruso sukelta infekcija atvejus tam tikrose valstybėse narėse ir trečiosiose šalyse ir nustatyta, kad žmogus gali užkrėsti audines ir užsikrėsti nuo jų. Todėl 2021 m. gegužės 12 d. Komisijos įgyvendinimo sprendime (ES) 2021/788 (2) nustatytos tam tikrų rūšių gyvūnų užsikrėtimo SARS-CoV-2 infekcija atvejų stebėsenos ir pranešimo apie juos Sąjungoje suderintos taisyklės;
                  
               
                     (2)
                  
                  
                     Įgyvendinimo sprendime (ES) 2021/788 nustatytų priemonių taikymo laikotarpiu turėtų būti atsižvelgiama į SARS-CoV-2 epizootiją tam tikrų rūšių gyvūnų atveju. 2021 m. ir 2022 m. įvairiose valstybėse narėse kilę protrūkiai audinių ūkiuose rodo, kad epizootinė situacija vis dar kinta ir reikia atlikti papildomą rizikos įvertinimą;
                  
               
                     (3)
                  
                  
                     atsižvelgiant į dabartinę epizootinę situaciją Sąjungoje ir trečiosiose šalyse, Įgyvendinimo sprendimo (ES) 2021/788 taikymo laikotarpis turėtų būti pratęstas, siekiant užtikrinti, kad visa svarbi informacija ir toliau būtų renkama taikant veiksmingą suderintą stebėsenos ir ataskaitų teikimo sistemą. Turėtų toliau būti suderintai vykdoma stebėsena ir teikiamos ataskaitos tol, kol nebus atliktas papildomas rizikos ir esamų kontrolės priemonių įvertinimas;
                  
               
                     (4)
                  
                  
                     todėl Įgyvendinimo sprendimas (ES) 2021/788 turėtų būti atitinkamai iš dalies pakeistas;
                  
               
                     (5)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2021/788 6 straipsnyje data „2022 m. kovo 31 d.“ pakeičiama į „2023 m. kovo 31 d.“
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2022 m. kovo 4 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 325, 2003 12 12, p. 31.
         
            (2)  2021 m. gegužės 12 d. Komisijos įgyvendinimo sprendimas (ES) 2021/788, kuriuo nustatomos tam tikrų rūšių gyvūnų užsikrėtimo SARS-CoV-2 infekcija atvejų stebėsenos ir pranešimo apie juos taisyklės (OL L 173, 2021 5 17, p. 6).